Rikunarita-ORG/Wikinium huggingface dataset:
# Daily News

|  |
| --- |
| *Daily News* |
|  *Logo novín*

---

 |
| Základné informácie |
| Typ | Denník |
| Formát | Tabloid |
| Majiteľ | Tribute Publishing |
| Šéfredaktor | Robert York |
| Založenie | 26. jún 1919 |
| Politická príslušnosť | Ľavý stred, Populizmus |
| Jazyk | Angličtina |
| Náklad | 200 000 (denne) 260 000 (nedeľa) |
| Kontaktné údaje |
| Adresa | 4 New York Plaza, Manhattan, New York City, US |

**Daily News** je piaty najväčší denník v Spojených štátoch od 30. marca 2008 s denným nákladom 703 137 kusov. Bol založený v roku 1919 a od roku 2007 je vo vlastníctve Mortimera Zuckermana. Už desaťkrát získal Pulitzerovu cenu.

Vo svojej dobe mal nezanedbateľné miesto v histórii fotožurnalistiky za svoj významný prínos v publikovaní obrazových správ.

## Referencie

## Zdroj

*Tento článok je čiastočný alebo úplný preklad článku Daily News na českej Wikipédii.*
# Kabaret

O iných významoch výrazu *Kabaret* pozri *Kabaret (rozlišovacia stránka)*.
*Henri de Toulouse-Lautrec: Maurský tanec*
**Kabaret** (francúzsky *cabaret* - krčma) je malá scéna so zábavným, humoristickým, hudobným alebo tanečným programom. Obsahuje šansóny, skeče. Program sa skladá z jednotlivých hudobných, speváckych, tanečných alebo scénických výstupov. Programom prevádza konferencier. Kabaretné piesne sú označované tiež termínom kabaretné kuplety. Ľahší kabaret s prevažujúcim hudobným programom je označovaný slovom **šantán**.
# Nancy Astorová

|  |
| --- |
| Nancy Astorová |
| britská politička |
|  |
| Rod. meno | Nancy Witcher Langhorne |
| Narodenie | 19. máj 1879, Danville, Virgínia, USA |
| Úmrtie | 2. máj 1964 (84 rokov) Grimsthorpe Castle, Spojené kráľovstvo |
| Manžel | 1. Robert Gould Shaw II (1897 – r. 1903) 2. Waldorf Astor, 2. vikomt Astor (1906 - z. 1952) |
| Deti | 6 |
| Podpis |  |
| Odkazy |
| Projekt Gutenberg | Nancy Astorová (plné texty diel autora) |
| Commons |  Nancy Astorová |
|

|  |  |
| --- | --- |
|  |  Biografický portál |

 |

**Nancy Witcher Astorová**, rodným menom *Nancy Witcher Langhorne*, (\* 19. máj 1879, Danville, Virgínia, USA – † 2. máj 1964, Grimsthorpe Castle, Spojené kráľovstvo) bola britská politička, prvá žena, ktorá sa stala členom Dolnej snemovne britského parlamentu (Constance Markiewiczová bola prvou zvolenou ženou, za stranu Sinn Féin, ale mandátu sa nemohla ujať).

Bola zvolená za Konzervatívnu stranu a členkou bola v rokoch 1919 až 1945; jej manželom bol Waldorf Astor, 2. vikomt Astor. Známe sú jej početné boje s Winstonom Churchillom. Prvýkrát použila termín D-Day Dodgers pre vojakov, ktorí sa nezúčastnili vylodenia v Normandii.

## Iné projekty

Commons* Commons ponúka multimediálne súbory na tému **Nancy Astorová**

## Externé odkazy

* *Nancy Astor* v National Portrait Gallery
* Nancy Astor v Internet Movie Database (po anglicky)
* Portrait of Nancy Langhorne Shaw Astor Archivované 2012-05-14 na Wayback Machine

## Zdroj

*Tento článok je čiastočný alebo úplný preklad článku Nancy Astor na českej Wikipédii.*
# Elmira (New York)

Elmira
**Elmira** je mesto v okrese Chemung County v štáte New York v USA. V roku 2010 tu žilo 29 200 obyvateľov. S celkovou rozlohou 12,2 km² bola hustota zaľudnenia 1632 obyvateľov na km².

## Osobnosti mesta

* Eileen Collinsová (\* 1956), bývalá astronautka a vojenská pilotka
* Maria Pitillo (\* 1966), americká herečka

## Iné projekty

Commons* Commons ponúka multimediálne súbory na tému **Elmira (New York)**

## Externé odkazy

* Oficiálna stránka

## Zdroj

*Tento článok je čiastočný alebo úplný preklad článku Elmira (New York) na českej Wikipédii.*
# ALGOL 60

**ALGOL 60** (akronym z *ALGOrithmic Language*) je imperatívny programovací jazyk, ktorého syntax bola prvýkrát formálne definovaná v Backusovej–Nauronovej forme.

Bol to prvý programovací jazyk, ktorý poskytoval procedúry (vrátane rekurzie), bloky a vyššie riadiace štruktúry na formulovanie algoritmov. Vytvorenie tohto jazyka bolo ovplyvnené lambda kalkulom a asemblerom.

Každý program napísaný v tomto jazyku bol blokom obsahujúcim deklarácie a príkazy. Jeho základné údajové typy boli *boolean*, *integer*, *real* a *label* (návestie) a jeho jedinou údajovou štruktúrou bolo pole. Základné príkazy sú priradenie, volanie procedúry a skok. Medzi jeho riadiace štruktúry patrili príkaz *if*, špeciálne definovaný príkaz *case*, bloky, cyklus *while* a cykly s počítadlom.

Príklad zdrojového kódu programu v jazyku ALGOL 60:

```
a:=if z<0 then 0 else 1
goto if a=1 then koniec else zaciatok
real array m[if a=1 then -10 else 10:100]

```

Z tohto jazyka vychádzalo mnoho ďalších, napríklad Pascal a Simula.

## Zdroje

* CLAUS, Volker; SCHWILL, Andreas, eds. *Lexikón informatiky*. Preklad Eva Stadtruckerová. 1. vyd. Bratislava : Slovenské pedagogické nakladateľstvo, 1991. 544 s. ISBN 80-08-00755-9.
# ISO 4217

**ISO 4217** je medzinárodný štandard opisujúci trojpísmenové kódy, ktoré definujú názvy mien definované medzinárodnou organizáciou pre normalizáciu (ISO).

Prvé dve písmená sú písmená kódu ISO 3166-1 alfa-2 a definujú krajinu, tieto sa používajú aj v top-level doménach na Internete a tretie písmeno je obyčajne začiatočné písmeno samotnej meny.

w:en:ISO 4217#Active codes (List One)
Táto stránka je mäkké presmerovanie.
# JPEG XR

JPEG XR| Prípona súboru | `.hdp, .jxr, .wdp` |
| Typ internetového média | `image/vnd.ms-photo` |
| Type code | grafický formát súboru |
| Tvorca | Microsoft, ITU-T, ISO/IEC |
| Posledná verzia | ISO/IEC / 30.09.2010 |
| Kontajner pre | TIFF |
| Štandard(y) | ITU-T Rec. T.832 (12/2009), ISO/IEC 29199-2:2010 |
| Otvorený formát? | áno |
| Webstránka | ITU-T T.832 (12/2009), ISO/IEC 29199-2: 2010 |

**JPEG XR** (pôvodne **Windows Media Photo** a neskôr patentovaný po názvom **HD Photo**) je proprietárny štandard pre kompresný algoritmus, vyvinutý firmou Microsoft.

## História

Po nástupe digitálnej fotografie, vznikla potreba adekvátneho grafického formátu. Formát JPEG 2000 bol navrhnutý pre potreby digitálnej fotografie, ale doteraz (r.2013) sa nepresadil na trhu.

* v máji 2006 Microsoft na konferencii WinHec predstavil nový formát "Windows Media Photo"
* v novembri 2006 bol "Windows Media Photo" premenovaný na "HD Photo"
* v júli 2007 Microsoft spolu s konzorciom "Joint Photographic Experts Group" zahájilo štandardizačný proces, názov bol zmenený na "JPEG XR"
* v marci 2009 prijala Medzinárodná telekomunikačná únia ITU-T odporúčanie ITU-T T.832
* v júni 2009 bol JPEG XR prijatý ako štandard ISO/IEC 29199-2

## Popis formátu

JPEG XR rozširuje možnosti staršieho JPEG formátu:

Podpora bezstratovej kompresie
V JPEG XR algoritme sú kroky pri spracovaní dát pre bezstratovú aj stratovú kompresiu rovnaké, čo uľahčuje následnú konverziu do stratového formátu.
Lepšia stratová kompresia pri zachovaní rovnakej kvality obrázku
Zdokonalený algoritmus, ktorý podporuje vyššiu kompresiu, pri rovnakej kvalite obrázku
Podpora segmentovej štruktúry obrázku (dlaždicová štruktúra)
Obrázok kódovaný v JPEG XR formáte môže byť rozdelený na segmenty, čo umožňuje rýchly prístup k jednotlivým častiam, bez potreby dekódovať celý obrázok.
Podpora pre vyššiu farebnú hĺbku
farebné modely RGB, CMYK, stupne šedi, viackanálové kódovanie farieb s ľubovoľným počtom kanálov
15-Bit a 16-Bit RGB (highcolor),
24-Bit RGB (truecolor),
48-Bit RGB (deepcolor),
64-Bit/pixel CMYK
používa interné kódovanie farieb
Podpora bitmapy priehľadnosti
Podpora pre miešanie vrstiev pomocou Alfa kanálu, ktorý definuje hodnotu priehľadnosti pixelu
Podpora ukladania rozšírených metadát
ICC profily pre rovnaké zobrazovanie na rozličných zariadeniach
Exif (Exchangeable image file format), informácie pridávané digit. fotoaparátmi do snímkov (pre digitálne fotografie)
XMP (Extensible Metadata Platform), štandard ISO 16684-1 pre metadáta (univerzálny, pre rozličné zdroje)
## Externé odkazy

* ISO/IEC:
	+ ISO/IEC TR 29199-1: 2011 Systémová architektúra JPEG XR
	+ ISO/IEC 29199-5: 2010 Referenčný softvér
* ITU-T:
	+ ITU-T T.Sup2 (03/2011) Systémová architektúra JPEG XR
# Zvitok (pergamen)

Zvitok
**Zvitok** alebo **volúmen** alebo zriedkavo **rotulus** či **rolla** (lat. . liber, volumen, rotulus) je hlavná forma knihy používaná v staroveku (do 4./5. stor. po Kr.). Pozostávala z papyrových alebo pergamenových listov zošitých do roly, kotúča. Neskôr ich nahradili tzv. kódexy.
# Deadnaming

**Deadnaming** je použitie rodného mena alebo iného bývalého mena, čiže mena, ktoré je „mŕtve“ pre transrodovú alebo nebinárnu osobu, bez jej súhlasu. Takéto meno sa označuje ako **deadname**.

Deadnaming sa môže vyskytnúť nechtiac, môže však byť použité tiež na „agresívne vylúčenie a zavrhnutie“ rodovej identity človeka. Používanie pôvodného mena môže mať traumatizujúce účinky na trans osobu. Koncept je prepojený s konceptom misgenderingu.

V auguste 2019 filmová databáza IMDb zmenila svoju politiku a dovolila ľuďom odstrániť tzv. deadname z databázy, ak meno nie je široko známe a osoba ho nepoužíva. Americká LGBTQ organizácia GLAAD v svojej príručke pre médiá neodporúča používať deadname v článkoch bez súhlasu trans osoby.

## Referencie

## Pozri aj

* misgendering
* transfóbia

## Externé odkazy

* GLAAD Media Reference Guide - In Focus: Covering the Transgender Community Príručka pre médiá od americkej organizácie GLAAD

## Zdroj

*Tento článok je čiastočný alebo úplný preklad článku Deadnaming na anglickej Wikipédii.*
# Činohra (žáner)

**Činohra** alebo **dráma (v užšom zmysle)** je jeden zo základných žánrov drámy v širšom zmysle (ostatné sú: tragédia a komédia). Je to hra, obyčajne próza, integrujúca vážne, tragické i komediálne prvky, zďaleka najčastejšie máva vážny námet (dej), ale je – na rozdiel od tragédie – bez tragického zakončenia.

Činohra vznikla koncom 18. storočia splynutím charakteristík tragédie (vážnosť témy a konfliktu) a komédie (všednosť témy a charakterov). Dominujú príbehy zo všedného života súdobej spoločnosti, spoločenské problémy. Herci väčšinou stvárňujú bežných ľudí. Najčastejšia súčasná podoba činohry je psychologická dráma, t.j. dôraz sa kladie na psychológiu postáv.

Významní zahraniční predstavitelia sú Denis Diderot, Gotthold Ephraim Lessing, Alexandre Dumas mladší, Henrik Ibsen a Anton Pavlovič Čechov. Významní slovenskí predstavitelia sú Jozef Gregor Tajovský (hry Statky-zmätky, Nový život, Tma, Hriech), Ján Solovič, Ivan Bukovčan, Štefan Králik.

## Zdroje

* činohra. In: FINDRA, Ján; GOMBALA, Eduard; PLINTOVIČ, Ivan. *Slovník literárnovedných termínov*. 2. dopl. vyd. Bratislava : Slovenské pedagogické nakladateľstvo, 1987. 410 s. S. 62.
* dráma. In: FINDRA, Ján; GOMBALA, Eduard; PLINTOVIČ, Ivan. *Slovník literárnovedných termínov*. 2. dopl. vyd. Bratislava : Slovenské pedagogické nakladateľstvo, 1987. 410 s. S. 83-85.
* činohra. In:  *Encyclopaedia Beliana*. 1. vyd. Bratislava : Encyklopedický ústav SAV; Veda, 2003. 702 s. ISBN 80-224-0761-5. Zväzok 3. (Č – Eg), s. 122.
* dráma. In:  *Encyclopaedia Beliana*. 1. vyd. Bratislava : Encyklopedický ústav SAV; Veda, 2003. 702 s. ISBN 80-224-0761-5. Zväzok 3. (Č – Eg), s. 530-531.
* činohra. In:  *Slovenský náučný slovník : Príručná encyklopedia vedomostí v troch dieloch*. Ed. Pavel Bujnák. Zväzok 1 : A – D. Bratislava-Praha : Litevna, 1932. 344 s. S. 292.
* drama. In:  *Slovenský náučný slovník : Príručná encyklopedia vedomostí v troch dieloch*. Ed. Pavel Bujnák. Zväzok 1 : A – D. Bratislava-Praha : Litevna, 1932. 344 s. S. 333.
* činohra. In:  *Encyklopedický slovník*. 1. vyd. Praha : Odeon, 1993. 1253 s. (Klub čtenářů. Rodinný klub; zv. 679.) ISBN 80-207-0438-8. S. 201.
* dráma. In ŠALING, Samo; IVANOVÁ-ŠALINGOVÁ, Mária; MANÍKOVÁ, Zuzana. *Veľký slovník cudzích slov*. 2. revid. a dopl. vyd. Bratislava-Veľký Šariš : SAMO, 2000. ISBN 80-967524-6-4. S. 218.
* činohra. In:  *Slovník JAMU* [online]. difa.jamu.cz, [cit. 2019-04-12]. Dostupné online.

|  |  |
| --- | --- |
|  | Divadelný portál Literárny portál |
# Vojnový film

Symbol vojnových filmov je vojna.
**Vojnový film** je film, ktorý sa zaoberá témou vojny, vo všeobecnosti sa zameriava na ozbrojený konflikt, či už námorný, vzdušný alebo pozemný. Každý vojnový film môže pod seba zahŕňať aj iné žánre ako historický, akčný či dobrodružný.

Rozoberané témy často zahŕňajú: boje, prežitie a úteky, kamarátstvo medzi vojakmi, obetavosť, zbytočnosť a neľudskosť bitiek, vplyvy vojny na spoločnosť a morálne a ľudské problémy, ktoré konflikt vyvolal.

Témy môžu byť historické, beletristické alebo biografické. Tón tohto typu filmu môže byť protivojnový, komiksový, propagandistický alebo dokumentárny.

## Vo Francúzsku

Na území francúzska boli nesmierne obľúbené vojnové filmy, najmä tie s pridanou komickou zložkou. Medzi najsledovanejšie vojnové filmy vo Francúzsku patria (výber):

* *Veľká ilúzia* (1937)
* *Víkend na Zuydcoot* (1964)
* *Veľký flám* (1966)
* *25. hodina* (1967)
* *Atlantský val* (1970)
* *Kam sa podela siedma rota?* (1973)
* *Návrat siedmej roty* (1975)
* *Siedma rota za úplnku* (1977)
* *Stepujúca stonožka* (1977)
* *Eso es* (1982)
* *Dedko sa dal na odboj* (1983)
* *Mrchožrúti* (1984)

## Referencie

## Iné projekty

Commons* Commons ponúka multimediálne súbory na tému **Vojnový film**

## Externé odkazy

|  |  |
| --- | --- |
|  | Filmový portál |

* Definition of a war movie
# Tretia svetová vojna

**Tretia svetová vojna** je často používané označenie pre prípadný hypotetický globálny vojnový konflikt, ktorý by v budúcnosti mohol nastať. Hoci vojny prebiehali v celých dejinách ľudstva, pričom tie významnejšie boli pomenované (napríklad tridsaťročná vojna, vojny o španielske dedičstvo, sedemročná vojna, zimná vojna, vojna vo Vietname alebo napoleonské vojny), až s príchodom globalizácie vzniklo označenie *svetová vojna* pre konflikt, ktorého sa zúčastní väčšina štátov sveta.

Vzhľadom na rozvoj vojenskej techniky možno usudzovať, že v prípadnej tretej svetovej vojne by mohli byť nasadené zbrane hromadného ničenia, akými sú napríklad jadrové zbrane alebo biologické zbrane. Tento scenár napr. reálne hrozil v období studenej vojny. K tretej svetovej vojne sa preto vzťahuje slávny citát Alberta Einsteina: *„Neviem, čím sa bude bojovať v tretej svetovej vojne, ale v štvrtej to budú polená a kamene.“*

Niektorí historici termín tretia svetová vojna používajú pre studenú vojnu a pre možnú ďalšiu budúcu vojnu používajú termín štvrtá svetová vojna.[chýba zdroj]

## Referencie

## Zdroj

* *Tento článok je čiastočný alebo úplný preklad článku Třetí světová válka na českej Wikipédii.*